Predkladacia správa

Vláda Slovenskej republiky uznesením č. 482 z 9. júna 1999 schválila Stratégiu prevencie kriminality v SR. V úlohe B.8. uvedeného uznesenia uložila ministrovi vnútra SR a predsedovi Rady vlády SR pre prevenciu kriminality „predkladať každoročne vláde správy o plnení úloh vyplývajúcich zo Stratégie prevencie kriminality v SR – do 30. apríla nasledujúceho roka“.
Rok 2002 je záverečným rokom realizácie programového vyhlásenia súčasnej vlády. V činnosti rady vlády bude tento rok predstavovať orientáciu na komplexné zhodnotenie realizácie Stratégie prevencie kriminality v SR tými subjektami, ktoré na plnení úloh stratégie participujú. Táto úloha sa premietla do plánu hlavných úloh a programu zasadaní rady na rok 2002 tak, že rada v tomto roku prerokuje komplexné správy všetkých 13 ministerstiev zainteresovaných na plnení úloh stratégie.
Rada vlády SR pre prevenciu kriminality na svojom zasadaní 29. novembra 2001 uznesením č. 28/2001 schválila plán hlavných úloh a program zasadaní rady na rok 2002 a uložila tajomníkovi rady vypracovať návrh na zrušenie úlohy B.8. uznesenia vlády SR č. 482/1999, a to v záujme toho, aby jednotlivé ministerstvá mohli v priebehu roka 2002 čo najúplnejšie zhodnotiť plnenie úloh Stratégie prevencie kriminality v SR priebežne počas roka 2002, vrátane príslušného obdobia roka 2002.